OpenLLM-France/wikimedia huggingface dataset:
# Rébecca Dautremer

Rébecca Dautremer (Gap, 1971) és una il·lustradora francesa. Tot i ser una apassionada de la fotografia, durant la dècada dels 90, focalitza els seus estudis en el disseny. Es matricula a Grafisme a l'ENSAD de París. És durant aquest període acadèmic que comença a treballar per l'editorial Gautier-Languereau fent petites feines de color i retoc. Quan surt de l'ENSAD, l'any 1995, l'editorial li encarrega les il·lustracions per a un primer àlbum i no triga a arribar el segon. Paral·lelament, Rébecca Dautremer comença a treballar per altres editors i a guanyar, de mica en mica, notorietat dins del panorama d'il·lustradors francesos. Els seus àlbums infantils tenen gran èxit també entre el públic adult. El llibre L'amoreux (Gautier-Languereau, 2003) i Princesses, oubliées ou inconnues (Gautier-Languereau, 2004) la donen a conèixer mundialment.
A banda del món editorial, aquesta il·lustradora treballa també en premsa juvenil, cartelleria i disseny gràfic i de joguines. Ha codirigit la pel·lícula d'animació Kérity, la casa dels contes (Kérity, la maison des contes, 2009) amb guió de Anik Le Ray, en la qual es basa el llibre Nat y el secreto de Eleonora.

## Obres il·lustrades

* L'amoreux (2003), Editorial Gautier-Languereau. Editat en castellà a Espanya amb el títol Enamorados (Kokinos, 2003).
* Princesses, oubliées ou inconnues (2004) amb text de Philippe Lechermeier, Editorial Hachette Livre. Editat en castellà a Espanya amb el títol Princesas, olvidadas o desconocidas (Edelvives, 2005).
* Cyrano (2005) amb Taï-Marc Le Thanh, Editorial Hachette Livre. Editat en castellà a Espanya amb el títol original (Edelvives, 2006).
* La Tortue géante des Galapagos (2006), Editorial Hachette Livre / Gautier-Languereau. Editat en castellà a Espanya amb el títol La tortuga gigante de Galápagos (Edelvives, 2007).
* Elvis (2008) amb text de Taî-Marc Le Thanh, Editorial Gautier-Languereau. Editat en castellà a Espanya amb el títol original (Edelvives, 2012).
* Le journal secret du petit poucet (2009) amb text de Philippe Lechermeier, Editorial Gautier-Languereau. Editat en castellà a Espanya amb el títol Diario secreto de Pulgarcito (Edelvives, 2010).
* Kérity, la maison des contes (Le grand album du film) (2009) amb text d'Anik Le Ray, Editorial Flammarion. Editat en castellà a Espanya amb el títol Nat y el secreto de Eleonora (Edelvives, 2010).
* Alice au pays des merveilles (2010). Editat en català amb el títol Alícia al país de les meravelles (Baula, 2016).
* Le petit théâtre de Rébecca (2012). Editat en castellà a Espanya amb el títol El pequeño teatro de Rébecca (Edelvives, 2012).

## Referències

* ↑ «Rébecca Dautremer». Ricochet-Jeunes. Arxivat de l'original el 2015-12-04. [Consulta: 27 febrer 2013].
* ↑ «La alegre tristeza de Rebecca Dautremer». El Comercio. [Consulta: 27 febrer 2013].
* ↑ «'El pequeño teatro de Rebecca' una obra de arte del troquelado». rtve. [Consulta: 27 febrer 2013].
* ↑ «"Kerity, la casa de los cuentos", la película ilustrada por Rébecca Dautremer». Red Ilustradores Ecuador. Arxivat de l'original el 2011-10-08. [Consulta: 27 febrer 2013].

## Enllaços externs

* Rébecca Dautremer - Lloc web oficial
# Furia Atilia

Furia Atilia va ser una llei romana instada pels cònsols Luci Furi i Sext Atili l'any 136 aC, per la qual es retornava a Numància a Gai Hostili Mancí, que havia signat amb els numantins una pau desavantatjosa pels romans que ara el senat romà no reconeixia. També és coneguda com a Fusia Atilia perquè el nom del primer cònsol apareix de vegades com a Luci Fusi.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenya de Vicente de Lalama, 1840, p. 58-59 [Consulta: 16 abril 2022].
# Valentin Stocker

Valentin Stocker (Lucerna, el 12 d'abril de 1989) és un exfutbolista suís que jugava com a migcampista esquerre. Va ser internacional amb la selecció Suïssa.

## Referències

* ↑ «2014 FIFA World Cup Brazil: List of Players» (PDF). FIFA, 11-06-2014, p. 30 [Consulta: 25 juny 2014]. Arxivat 11 de juny 2015 a Wayback Machine.
# Rollo May

Rollo May (Ada, 21 d'abril de 1909 - Tiburon, 22 d'octubre de 1994) va ser un psicòleg i psicoterapeuta existencialista nord-americà. Va ser pioner de la psicologia i la psicoteràpia existencial a Amèrica. Encara que sovint se l'associa amb la psicologia humanista, es diferencia d'altres psicòlegs humanistes com Abraham Maslow o Carl Rogers en el fet que mostra una comprensió més aguda de les dimensions tràgiques de l'existència humana. Era un amic pròxim del teòleg Paul Tillich.

## Referències

* ↑ Pace, Eric «Dr. Rollo May Is Dead at 85; Was Innovator in Psychology» (en anglès). The New York Times, 24-10-1994. ISSN: 0362-4331.
# Onderbanken

Onderbanken (limburguès Óngerbenk) és un municipi de la província de Limburg, al sud-est dels Països Baixos. L'1 de gener del 2009 tenia 8.140 habitants repartits sobre una superfície de 21,24 km² (dels quals 0,07 km² corresponen a aigua). Limita al nord amb Selfkant i Gangelt (Alemanya), a l'oest amb Schinnen i al sud Brunssum.

## Centres de població

| Nucli | Població |
| Schinveld | 4.960 |
| Merkelbeek | 1.720 |
| Bingelrade | 880 |
| Jabeek | 740 |
També comprèn les parròquies d'Etzenrade, Op den Hering, Viel i Raath.

## Ajuntament

El consistori està compost de 13 regidors
* Democraten Onderbanken, 5 regidors
* Progressief Onderbanken, 4 regidors
* VVD 2 regidors
* CDA 2 regidors

## Enllaços externs

* www.onderbanken.nl
# Michelle Suárez

Michelle Suárez (Salinas, 21 de febrer de 1984 - Montevideo, 22 d'abril de 2022) va ser una activista, conferenciant, escriptora, política i advocada uruguaiana. Va publicar el llibre Hacia una Igualdad Sustantiva (2012). Va néixer a Canelones i va cursar els seus estudis secundaris al Liceu de Salinas.
Va ser la primera transsexual en aconseguir un títol universitari a Uruguai en graduar-se com a advocada per la Facultat de Dret de la Universidad de la República l'any 2010.
Va realitzar la seva carrera amb una altra identitat, però el lliurament del seu diploma va ser amb la identitat femenina. Per canviar la seva escolaritat, va realitzar una carta petitòria, no només per canviar l'escolaritat, sinó per canviar el títol amb el seu actual nom legal, amb la qual cosa es generà així un precedent en la Universitat de la República. A més de treballar independentment, era integrant i assessora de l'àrea jurídica de l'organització uruguaiana Ovelles Negres, així com conferenciant.
Des de març de 2014 militava al partit polític Frente Amplio. i va ser la primera transsexual a ser escollida senadora suplent pel Partit Comunista de l'Uruguai.

## Referències

* ↑ «Hacia una Igualda Sustantiva» (en castellà). MYSU.
* ↑ «Yo decidí no marginarme» (en castellà). El País.
* ↑ «"Lo que tenía que pagar no era derecho de piso: pagaba el derecho de existir"» (en castellà). La República.
* ↑ «Primera abogada trans de Uruguay» (en castellà). La República.
* ↑ «"Mamá me regaló mis primeras caravanas"» (en castellà). 180.
* ↑ «Michelle se integra, Marina vuelve» (en castellà). 180.
* ↑ «Michelle Suárez: “Es un triste honor ser la primera” trans en el Parlamento» (en castellà). El Observador.
# Vincent (Alabama)

Vincent, Alabama és una població dels Estats Units a l'estat d'Alabama. Segons el cens del 2000 tenia 1.853 habitants.

## Demografia

Segons el cens del 2000, Vincent tenia 1.853 habitants, 740 habitatges, i 546 famílies La densitat de població era de 37,9 habitants/km².
Dels 740 habitatges en un 33,4% hi vivien nens de menys de 18 anys, en un 57,6% hi vivien parelles casades, en un 12,3% dones solteres, i en un 26,1% no eren unitats familiars. En el 24,1% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,3% tenia menys de 18 anys, un 7,9% entre 18 i 24, un 30% entre 25 i 44, un 23,5% de 45 a 60 i un 13,3% 65 anys o més.
L'edat mediana era de 37 anys. Per cada 100 dones hi havia 88,7 homes. Per cada 100 dones de 18 o més anys hi havia 87,7 homes.
La renda mediana per habitatge era de 35.045 $ i la renda mediana per família de 41.250 $. Els homes tenien una renda mediana de 30.709 $ mentre que les dones 23.750 $. La renda per capita de la població era de 16.412 $. Aproximadament l'11% de les famílies i el 14,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Vincent». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 juliol 2010].
* ↑ «Geographic Comparison Table- Vincent». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Roix Ha-Àyin

Roix Ha-Àyin (en hebreu: ראש העין) és una ciutat del Districte Central d'Israel. a l'oest de la ciutat es troba la fortalesa d'Antipatris i la font del riu Yarkon. Cap al sud-est hi ha les ruïnes de la fortalesa de Migdal Afek. L'actriu Odelya Halevi, va néixer a Roix Ha-Àyin.

## Enllaços externs

* Pàgina web (hebreu)
# Furia de iura campanorum

Furia de iura campanorum va ser una antiga llei romana instada pel pretor Luci Furi, quan eren cònsols Fosi i Gai Plauci Decià, l'any 425 de la fundació de Roma (328 aC) que determinava la sort dels habitants de Càpua després que aquesta ciutat s'hagués sotmès a Roma.

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 59 [Consulta: 26 abril 2022].
# Valentina (cràter)

Valentina és un cràter d'impacte en el planeta Venus de 24,6 km de diàmetre. Porta el nom d'un antropònim llatí, i el seu nom va ser aprovat per la Unió Astronòmica Internacional el 1985.

## Referències

* ↑ «Valentina». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Michelle Visage

Michelle Lynn Shupack (Perth Amboy, Nova Jersey, 20 de setembre de 1968), coneguda professionalment pel seu nom artístic Michelle Visage, és una cantant, presentadora i DJ estatunidenca.
Va començar la seva carrera com a membre del grup femení Seduction. Després de la separació de la banda, Visage es va convertir en la cantant principal de The S.O.U.L. S.Y.S.T.E.M. el 1992. També va actuar com a vocalista convidada al single "Crash" per a TKA.
Visage es va convertir més tard en copresentadora del programa The RuPaul Show de VH1 amb RuPaul. També va cobrir les catifes vermelles per als premis Grammy de 1998 i la reestrena del 25è aniversari de Grease. Des de gener de 2011, Visage ha estat jutge en el concurs RuPaul's Drag Race, a més de la seva derivada RuPaul's Drag Race: All Stars.
Es va convertir en concursant de la cinquena temporada de Celebrity Big Brother el 7 de gener de 2015, i va sortir de la casa el 6 de febrer de 2015 en cinquena posició. És una dels quatre jutges de la primera temporada d'Ireland's Got Talent el 2018.

## Referències

* ↑ McGeorge, Alistair «Celebrity Big Brother: Who is Michelle Visage? Everything you need to know». mirror, 07-01-2015.

## Enllaços externs

* Radio Resume
* RuPaul: What's The Tee? Arxivat 2018-02-24 a Wayback Machine. With Michelle Visage Arxivat 2018-02-24 a Wayback Machine.
# Sinagoga Brodski

La Sinagoga Brodski en ucraïnès: Синагога Бродського) és una sinagoga d'estil morisc que es troba a Kíiv, Ucraïna. Va ser construïda entre 1897 i 1898. Un comerciant anomenat Làzar Brodski va finançar la seva construcció. L'edifici va ser devastat durant la Segona Guerra Mundial per les tropes del Tercer Reich, i va ser utilitzat posteriorment com a teatre. Va ser renovat l'any 2000, i des d'aleshores es fa servir com a temple.

## Referències

* ↑ www.jweekly.com
# Volcà Nabro

El volcà Nabro és un estratovolcà d'una altitud de 2.218 m situat a Eritrea dins la Depressió Danakil. Abans de la seva erupció de l'any 2011 es considerava que era un volcà extint.

## Geologia

Part del Triangle d'Afar, el volcà Nabro és un dels molts sistemes de caldera de la regió de la Vall del Rift. Consta de dues calderes bessones que contenen ignimbrita, encara que la data de la seva formació és desconeguda.

## Erupció de 2011

Malgrat no tenir erupcions registrades històricament, el volcà Nabro va erupcionar abruptament a la mitjanit del dia 13 de juny de 2011, després d'unes sèries de terratrèmols demanitud 5,7 prop de la frontera amb Etiòpia. La columna de fum es va poder veure per satèl·lit
El 13 de juny d'aquell any, la secretària d'Estat Hillary Clinton va haver d'escurçar un seu viatge a Etiòpia a causa del núvol de cendra del volcà que va entrar a l'atmosfera sobre Egipte, Iemen, Israel, l'Iraq, Jordània, Sudan, Somàlia, Djibouti i Aràbia Saudita.
El núvol de cendra va interrompre el tràfic aeri dels Emirats Àrabs i els vols de les Saudi Arabian Airlines. Al Luxor International Airport de Luxor, es va establir l'estadi d'emergència en els vols.

## Referències

* ↑ Wiart, Pierre; Clive Oppenheimer «Large magnitude silicic volcanism in north Afar: the Nabro Volcanic Range and Ma’alalta volcano». Bulletin of Volcanology, 67, 2, 25-05-2004, pàg. 99–115. Bibcode: 2005BVol...67...99W. DOI: 10.1007/s00445-004-0362-x [Consulta: 13 juny 2011].
* 1 2 "Eruption at Nabro Volcano, Eritrea", NASA Earth Observatory. June 13, 2011. Accessed June 13, 2011
* ↑ "Volcano Eruption in Eritrea cuts short Hillary Clinton visit", The Telegraph. June 13, 2011. Accessed June 13, 2011
* ↑ "Ash Cloud Spreads From Erupting Nabro Volcano In Eritrea" Arxivat 2011-06-14 a Wayback Machine., Mark Dunphy. Irish Weather Online. June 13, 2011. Accessed June 13, 2011
* ↑ "Emirates flights to Africa disrupted", Dubai Chronicle. June 14, 2011. Accessed June 14, 2011
* ↑ "Saudi Airlines reschedules flights to Africa due to ash cloud" Arxivat 2011-06-16 a Wayback Machine., AME Info. June 15, 2011. Accessed June 15, 2011
* ↑ "Luxor airport prepares for Eritrean volcanic ash cloud", Al-Masry Al-Youm. June 14, 2011. Accessed June 15, 2011
* Volcanoes of Eritrea
* Activolcans.info/Nabro 2012 Activity Arxivat 2013-03-28 a Wayback Machine.
# Sadra

Sadra és una ciutat del Gujarat a la riba del riu Sabarmati a uns 40 km al nord d'Ahmedabad, que fou capital de l'agència de Mahi Kantha (a la presidència de Bombai). El 1901 tenia 1.683 habitants.
La ciutat inclou un petit fort construït pel soldà Ahmad I (1411-1443), que també va construir la fortalesa d'Ahmadnagar. El coronel Ballantyne, el primer agent polític de Mahi Kantha, va construir un bungalou al costat del fort i prop del riu que fou la seu dels agents polítics, però el 1887 es va construir una nova residència a la part sud. Encara que l'agent tenia plena jurisdicció a la ciutat, fora d'ella l'autoritat era dels sobirans de Vasna.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Valentina (programari)

Valentina és un programari de disseny de patrons lliure i de codi obert. El programari pretén donar suport a patronistes i sastres i inicialment es recolzà en un treball universitari de Roman Telezhinsky i l'aplicació inkscape.

## Història

Susan Spencer va presentar el projecte del software a la Libre graphics meeting de 2010 a Brussel·les demanant el suport de la comunitat. Un any després va mostrar una prèvia del programari a la Libre graphics meeting de 2011 a Mont-real com a part del projecte Tau Meta Tau Physica.
El projecte es considera iniciat el 2013 per Roman Telezhinsky (Ucraïna) i Susan Spencer Conklin (EUA). A la segona meitat de 2017 el projecte es va dividir en dos projectes diferents. El resultat d'aquesta bifurcació comporta els projectes coneguts com: Valentina i Seamly2D. El trencament va suposar un fre per als dos projectes resultants.

## Característiques

* Multiplataforma, disponible per a Windows, MacOs i diverses distribucions de Linux.
* Suport a més de 50 sistemes de fabricació de patrons, alguns de segles passats.
* El resultat final es pot exportar com a fitxer de mapa de bits PNG, com a fitxer vectorial SVG, o com OBJ podent treballar dins de MakeHuman o Blender.
* El patró resultant es pot imprimir en plòter o impressora A4.

## Enllaços externs

* Lloc web de Valentina
* Valentina a Gitlab
* Valentina a Open Hub
* Lloc web de Tau Meta Tau Physica
* Presentació de Valentina per Roman Telezhinsky a la Libre graphics meeting de 2014

## Referències

* ↑ Prokoudine, Alexandre. «Revolutionizing garment-making in Italy with Valentina» (en anglès). Libre Arts, 29-01-2021. [Consulta: 31 gener 2021].
* 1 2 3 4 Prokoudine, Alexandre. «Introducing Valentina, free fashion design software | Libre Graphics World». LibreArts, 31-12-2013. [Consulta: 18 setembre 2020].
* ↑ Graner, Amber. «Tau Meta Tau Physica: Bringing Open Source to F... » Linux Magazine» (en anglès americà). [Consulta: 18 setembre 2020].
* 1 2 Prokoudine, Alexandre. «Valentina Fork Settles Down As Seamly2D, Valentina Goes On | Libre Graphics World». Libre Arts. [Consulta: 18 setembre 2020].
* ↑ «8.1. Design Notes Questions & Answers — Patro 0.3.0 documentation». [Consulta: 18 setembre 2020].
* 1 2 Prokoudine, Alexandre. «Free pattern making software Valentina 0.3 released | Libre Graphics World». Libre Arts. [Consulta: 18 setembre 2020].
* ↑ Isaac. «Valentina y Seamly2D: dos programas que debes conocer si te gusta la moda» (en castellà), 05-05-2018. [Consulta: 18 setembre 2020].
* ↑ «Taller de patronaje digital con Valentina». Textil en Abierto. [Consulta: 18 setembre 2020].
# Ronny Claes

Ronny Claes (Stolberg, Rin del Nord-Westfàlia, Alemanya, 10 d'octubre de 1957) és un ciclista belga que fou professional entre 1980 i 1984. En el seu palmarès destaquen algunes etapes en curses d'una setmana, com a la Volta al País Basc i el Tour de Romandia, i la tercera posició final a la Lieja-Bastogne-Lieja de 1980.

## Palmarès

* 1976
** Campió de Bèlgica contrarellotge per equips júnior
* 1978
** 1r a la Fletxa Ardenesa
* 1979
** Vencedor de 2 etapes al Gran Premi Guillem Tell
** Vencedor d'una etapa al Tour de l'Avenir
* 1980
** Vencedor d'una etapa a la Volta al País Basc
** Vencedor d'una etapa al Tour de Romandia
* 1981
** Vencedor d'una etapa a la Volta a Bèlgica

### Resultats al Tour de França

* 1980. Abandona (18a etapa)
* 1981. 40è de la classificació general
* 1983. Abandona (10a etapa)

## Enllaços externs

* Fitxa a sitiodeciclismo.net
# Mospànov

Mospànov - Мосьпанов (rus) - és un poble (un khútor) de l'óblast de Bélgorod, a Rússia. El 2010 tenia 301 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Sinnerita

La sinnerita és un mineral de la classe dels sulfurs. Rep el nom de Rudolf von Sinner (1890-1960), president de la Comissió del Museu d’Història Natural de Berna, Suïssa.

## Característiques

La sinnerita és una sulfosal de fórmula química Cu₆As₄S$_9$. Va ser aprovada com a espècie vàlida per l'Associació Mineralògica Internacional l'any 1964. Cristal·litza en el sistema triclínic. La seva duresa a l'escala de Mohs es troba entre 4 i 4,5.
Segons la classificació de Nickel-Strunz, la sinnerita pertany a «02.GC - Poli-sulfarsenits» juntament amb els següents minerals: hatchita, wal·lisita, watanabeïta, simonita, quadratita, manganoquadratita, smithita, trechmannita, aleksita, kochkarita, poubaïta, rucklidgeïta, babkinita, saddlebackita, tvalchrelidzeïta i mutnovskita.

## Formació i jaciments

Va ser descoberta a la pedrera Lengenbach, situada al cantó de Valais (Suïssa). També ha estat descrita a Itàlia, Finlàndia, l'Índia i Mèxic.

## Referències

* ↑ «Sinnerite» (en anglès). Mindat. [Consulta: 7 maig 2021].
# Volcà Tolimán

El Tolimán és un estratovolcà de Guatemala. Es troba a la riba sud del llac Atitlán i té una altitud de 3.158 msnm. Es va formar prop del marge sud de la caldera Atitlán III que data del Plistocè. La part superior del volcà té un cràter poc profund i els seus flancs estan coberts per antigues colades de lava que van sorgir dels forats de ventilació dels flancs del volcà. Un dom de lava paràsit conegut com a "Cerro de Oro", es formà al vessant nord del volcà i va entrar en erupció fa uns milers d'anys.

## Referències

* ↑ «Global Volcanism Program | Tolimán» (en anglès). [Consulta: 3 gener 2021].
# Rollingergrund-Nord Belair

Rollingergrund-Nord Belair (en luxemburguès: Rollengergronn/Belair-Nord) és un dels 24 barris de la ciutat de Luxemburg. El 2014 tenia 3.973 habitants. S'estén des del nord-oest de Ville Haute a l'extrem nord-oest de la ciutat, on es forma una zona boscosa. Incorpora gran part del barri vell de Rollingergrund.

## Vegeu també

* Barris de la Ciutat de Luxemburg

## Referències

* ↑ «Statistiques sur la Villa de Luxembourg. Etat de la population 2014. Rollingergrund-Nord Belair» (PDF) (en francès) p. 51-52. Ville de Luxembuourg. [Consulta: 18 agost 2015].
# Villaverde del Río

Villaverde del Río és un municipi de la província de Sevilla, Andalusia, Espanya. En l'any 2006 tenia 6.780 habitants. La seva extensió superficial és de 41 km² i té una densitat de 163,0 hab/km². Està situada a una altitud de 17 metres i a 30 quilòmetres de la capital de província, Sevilla. Està banyada pel riu Guadalquivir, pel riu Viar (on desemboca) i es troba a les faldilles de Sierra Morena, d'on baixa el Siete Arroyos.

## Festivitats

Les seves festes més populars són el Romiatge en honor de la seva patrona La nostra Señora de Aguas Santas, La Cavalcada de Reyes Mags (molt coneguda en la Comarca) i la Processó de la seva Patrona Verge d'Aigües Santes el dia 8 de Setembre en el seu "Pas Custodia" amb la particularitat que para en totes i cadascuna de les portes del seu recorregut.

## Història

El seu actual nom procedeix de Ferran III "El Sant", que en un dels seus viatges, en temps d'extrema sequera, es va impressionar pels vergeles de la zona. Ja en l'any 1570, el rei Felip II ven el llogaret a un ric mercader italià, al qual va pertànyer fins al segle xix. S'han trobat restes d'atuells i armes d'èpoques remotes i civilitzacions distintes, que van des del més que probable origen tartèssic, passant per romans i àrabs.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 6.669 | 6.633 | 6.598 | 6.632 | 6.532 | 6.515 | 6.555 | 6.631 | 6.685 | 6780 |

## Enllaços externs

* Villaverde del Río - Sistema d'Informació Multiterritorial d'Andalusia
* http://villaverdefotos.weblog.net/ Arxivat 2009-10-13 a Wayback Machine. Fotos de la naturalesa a Villaverde del Río